Պաուլ Նատորպ

Պաուլ Նատորպ (, ), գերմանացի փիլիսոփա, նեոկանտականության մարբուրգյան դպրոցի գլխավոր ներկայացուցիչներից։ Մարբուրգի համալսարանի պրոֆեսոր (1885 թվականից)։ «Պլատոնի ուսմունքը իդեաների մասին (1903) աշխատությունում Նատորպը առաջարկել է պլատոնյան իդեալիզմի ուրույն մեկնաբանություն՝ այն ներկայացրել պսիխոլոգիզմի ու մետաֆիզիկայի ավանդական շերտավորումներից զտված և ըմբռնել մարբուրգյան դպրոցի «տրամաբանական իդեալիզմի ոգով [երկրորդ հրատարակության մեջ (1921) Նատորպը հրաժարվել է այս տեսակետից և Պլատոնի ուսմունքը բացատրել՝ դիմելով նեոպլատոնական ավանդույթներին]։ «Ճշգրիտ գիտությունների տրամաբանական հիմունքները (1910) աշխատությունը նվիրել է արդի բնագիտության տրամաբանական վերլուծությանը, փորձել գիտության տվյալները բացարձակ տրամաբանացման ենթարկել՝ դրանց հիմունքների ու նախադրյալների քննադատական պարզաբանման միջոցով։

Ծանոթագրություններ 

Գերմանացի փիլիսոփաներ
19-րդ դարի փիլիսոփաներ
20-րդ դարի փիլիսոփաներ
Ստրասբուրգի համալսարանի շրջանավարտներ
Գերմանացի պատմաբաններ
Գերմանացի մանկավարժներ
Գերմանացի կոմպոզիտորներ
Գերմանացի երաժիշտներ
Գերմանալեզու գրողներ